CELEX: 62017TA0119(01)
Language: hr
Date: 2021-05-12 00:00:00
Title: Predmet T-119/17 RENV: Presuda Općeg suda od 12. svibnja 2021. – Alba Aguilera i dr./ESVD („Javna služba – Dužnosnici – Privremeno osoblje – Ugovorno osoblje – Primici od rada – Osoblje ESVD-a koje radi u trećoj zemlji – Članak 10. Priloga X. Pravilniku o osoblju – Godišnje preispitivanje naknade za životne uvjete – Odluka da se naknada za životne uvjete osoblju koje radi u Etiopiji smanji s 30 % na 25 % – Regionalna usklađenost – Očite pogreške u ocjeni”)

5.7.2021   
            
            
               HR
            
            
               Službeni list Europske unije
            
            
               C 263/13
            
         
      Presuda Općeg suda od 12. svibnja 2021. – Alba Aguilera i dr./ESVD
      (Predmet T-119/17 RENV) (1)
      
      („Javna služba - Dužnosnici - Privremeno osoblje - Ugovorno osoblje - Primici od rada - Osoblje ESVD-a koje radi u trećoj zemlji - Članak 10. Priloga X. Pravilniku o osoblju - Godišnje preispitivanje naknade za životne uvjete - Odluka da se naknada za životne uvjete osoblju koje radi u Etiopiji smanji s 30 % na 25 % - Regionalna usklađenost - Očite pogreške u ocjeni”)
      (2021/C 263/17)
      Jezik postupka: francuski
      
         Stranke
      
      
         Tužitelji: Ruben Alba Aguilera (Addis-Abeba, Etiopija) i drugih 27 tužitelja čija se imena nalaze u prilogu presudi (zastupnik: S. Orlandi, odvjetnik)
      
         Tuženik: Europska služba za vanjsko djelovanje (zastupnici: S. Marquardt i R. Spáč, agenti, uz asistenciju M. Troncosa Ferrera, C. Garcíe Fernándeza i F.-M. Hislairea, odvjetnika)
      
         Predmet
      
      Zahtjev na temelju članka 270. UFEU-a za poništenje odluke ESVD-a ADMIN(2016) od 19. travnja 2016. o utvrđivanju NŽU-a iz članka 10. Priloga X. Pravilniku o osoblju – Financijska godina 2016., u dijelu u kojem je njome – počevši od 1. siječnja 2016. – određeno smanjenje naknade za životne uvjete koja se isplaćuje osoblju Europske unije koje radi u Etiopiji.
      
         Izreka
      
      
                  1.
               
               
                  Odluka glavnog ravnatelja za proračun i upravu Europske službe za vanjsko djelovanje (ESVD) ADMIN(2016) 7 od 19. travnja 2016. o utvrđivanju naknade za životne uvjete iz članka 10. Priloga X. Pravilniku o osoblju – Financijska godina 2016. poništava se u dijelu u kojem je njome – počevši od 1. siječnja 2016. – određeno smanjenje naknade za životne uvjete koja se isplaćuje osoblju Europske unije koje radi u Etiopiji.
               
            
                  2.
               
               
                  Nalaže se ESVD-u snošenje troškova koji su nastali u predmetima T-119/17, C-427/18 P i T-119/17 RENV.
               
            
         (1)  SL C 129, 24. 4. 2017.